Diari Oficial de la Generalitat Valenciana


Sumari del DOGV 5799, del 04-07-2008 (2008/8112)

RESOLUCIÓ de 9 de maig de 2008, de la directora general d'Habitatge i Projectes Urbans, per la qual es renova el reconeixement del distintiu de qualitat de producte, Marca CV per a formigó preparat amb la referència 0701P03/08.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5799

Data del DOGV
:   04-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8112


Data del document
:   09-05-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * formigó
    * indústria de la construcció

RESOLUCIÓ de 9 de maig de 2008, de la directora general d'Habitatge i Projectes Urbans, per la qual es renova el reconeixement del distintiu de qualitat de producte, Marca CV per a formigó preparat amb la referència 0701P03/08. [2008/8112]  
El distintiu de qualitat Marca CV per a formigó preparat va ser renovat per Resolució de 10 de maig de 2007 del director general d'Arquitectura amb la referència 07001P03/07.  
El Sr. Ramón Congost Vallés, en nom i representació d'Aidico entitat de certificació, ha sol·licitat novament la renovació del reconeixement de la Marca CV per a formigó preparat, de conformitat amb l'Ordre 26 d'octubre de 1998, del conseller d'Obres Públiques, Urbanisme i Transports.  
L'expedient per a la renovació del reconeixement de la Marca CV per a formigó preparat s'ha tramitat de conformitat amb l'anterior Ordre i el Decret 164/1998, de 6 d'octubre, del Govern Valencià, i consta en aquest que s'han complit tots els requisits reglamentats.  
En virtut d'això, i a proposta de l'Àrea de Qualitat en l'Edificació, aquesta Direcció General resol:  
Primer  
Renovar el reconeixement del distintiu de qualitat que atorga Aidico entitat de certificació, amb seu al parc tecnològic de l'av. Benjamin Franklin, 17, de Paterna (València), denominat Marca CV per a formigó preparat, amb la referència 0701P03/08. El producte se certifica segons les especificacions de la norma UNE 83878:2000 per a les característiques aplicables al formigó preparat en central ubicada en un lloc determinat no pertanyent a les instal·lacions pròpies d'una obra, designat per propietats per a la sèrie completa de resistències característiques especificades 20, 25, 30 N/mm² i, opcionalment de manera individual, per a les resistències característiques especificades 35, 40, 45 i 50 N/mm².  
Segon  
L'abast del reconeixement de la Marca CV per a formigó preparat és l'indicat en el Decret 107/1991 de 10 de juny, del Consell de la Generalitat Valenciana, i l'Ordre de 30 de setembre de 1991, del conseller d'Obres Públiques, Urbanisme i Transports, per la qual s'aprova el LC-91. En particular, la justificació de la recepció d'aquest producte certificat en les obres d'edificació d'habitatges es realitzarà de conformitat amb la Instrucció número 1, de la Direcció General d'Arquitectura i Habitatge de la Conselleria d'Obres Públiques, Urbanisme i Transports, publicada en el DOGV núm. 3579, de 9 de setembre de 1999.  
Tercer  
La validesa del reconeixement renovat, del distintiu Marca CV per a formigó preparat, serà pel període d'un any natural comptador a partir de la data d'aquesta resolució, i queda supeditat al compliment de les condicions establides en el Decret 164/1998 de 6 d'octubre i Ordre de 26 d'octubre, del conseller d'Obres Públiques, Urbanisme i Transports. El reconeixement podrà prorrogar-se per igual període totes les vegades que ho sol·licite l'entitat de certificació.  
Quart  
Qualsevol variació en les condicions que serviren de base per al reconeixement del distintiu, Marca CV per a formigó preparat, haurà de ser comunicada a aquesta Direcció General en el moment en què es produïsca.  
Contra aquesta resolució, que no esgota la via administrativa, es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge, en el termini d'un mes comptador des de la notificació, d'acord amb el que preveu l'article 114 de la Llei 30/1992 de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Aquesta resolució es publicarà en el Diari Oficial de la Comunitat Valenciana per a coneixement general.  
València, 9 de maig de 2008.- La directora general d'Habitatge i Projectes Urbans: M. Jesús Rodríguez Ortiz.